open-index/open-wikipedia-markdown huggingface dataset:
Igor Țîgîrlaș

**Igor Țîgîrlaș** (s. 24. helmikuuta 1984 Chișinău, Moldavian SNT, Neuvostoliitto) on moldovalainen jalkapalloilija, pelipaikaltaan keskikenttäpelaaja. Hän pelaa vuonna 2019 romanialaisessa Poli Timișoarassa. Hän on pelannut myös kotimaassaan sekä lisäksi Ukrainassa, Latviassa, Valko-Venäjällä ja Kazakstanissa.

Țîgîrlaș on pelannut Moldovan maajoukkueessa 23 ottelua ja tehnyt niissä yhden maalin vuosina 2007–2017.

## Lähteet

## Aiheesta muualla

* Igor Țîgîrlașin esittely Metalurh Zaporižžjan sivustolla
Sergei Sobjanin

**Sergei Semjonovitš Sobjanin**  ( s. 21. heinäkuuta 1958) on venäläinen poliitikko. Hän on toiminut Venäjän presidentinhallinnon päällikkönä vuosina 2005–2008, Venäjän varapääministerinä vuosina 2008–2010 ja Moskovan pormestarina vuodesta 2010. Hän edustaa Yhtenäinen Venäjä -puoluetta.

## Tausta
Sobjaninilla on takanaan pitkä ura muun muassa Neuvostoliiton ja Venäjän paikallishallinnossa sekä Komsomolissa. Sobjanin on etniseltä taustaltaan mansi, ja on sanottu, että hänellä olisi suvussaan myös komisyrjäänien verta. Sobjanin itse korostaa olevansa venäläinen. ja 1990-luvulta alkaen Sobjanin onkin toiminut muun muassa Hanti-Mansian piirikunnan korkeissa viroissa: Vuonna 1991 Sobjanin valittiin Kogalymin pormestariksi ja 1994  Hanti-Mansian autonomisen piirikunnan duuman puheenjohtajaksi. 1996 Sobjaninista tuli Venäjän federaation liittoneuvoston jäsen Moskovaan. Vuonna 2000 Sobjanin nimitettiin Uralin liittoalueen johtajan varamieheksi. Uralin liittoalue on yksi presidentti Vladimir Putinin luomista yhdeksästä hallinnollisesta suuralueesta. Sobjanin valittiin Tjumenin kuvernööriksi Surgutneftegazin johtajan Vladimir Bogdanovin tuella. Sobjaninia pidetään Bogdanovin läheisenä liittolaisena.

Vuonna 2005 Putin nosti Sobjaninin presidentinhallinnon kansliapäälliköksi Dmitri Medvedevin seuraajana. Vuonna 2007 Sobjanin nimitettiin Medvedevin vaalikampanjan johtajaksi samaan aikaan kun Kremlin silloisena pääideologina pidetty Vladislav Surkov nimitettiin hänen varamiehekseen.

Sobjaninia pidetään Putinin tai Medvedevin miehenä. Sobjanin kuului Putinin esikuntaan jo tämän pääministerikaudella. Sobjanin on naimisissa vaimonsa Irina Sobjaninan kanssa ja hänellä on kaksi lasta, Anna ja Olga.

## Pormestarikauden alku
Hallinto erotti korruptiosta epäillyn Moskovan pitkäaikaisen pormestarin Juri Lužkovin, muun muassa siksi, että tämä arvosteli presidentti Medvedeviä. Lisäksi Lužkovia arvosteltiin rikkaan vaimonsa Jelena Baturinan liiketoimien edistämisestä Moskovan rakennushankkeissa. Kremlin sisäpiiriin kuuluva 52-vuotias Sobjanin valittiin tilalle murskaavalla ääntenenemmistöllä. Presidentti Medvedev oli esittänyt Sobjaninia pormestariksi, minkä Yhtenäinen Venäjä -enemmistöinen Moskovan kaupunginduuma vahvisti äänin 32–2.

Sobjanin lupasi taistella korruptiota vastaan ja puhui tarpeesta muuttaa hallintoa avoimemmaksi ja tehokkaammaksi byrokratiaa vähentäen. Sobjanin lupasi ajaa tavallisten ihmisten etua ja pyrkiä ratkaisemaan Moskovan liikenneongelman. Venäläisissä uutisblogeissa aiemmin yleisölle näkymätöntä Sobjaninia on luonnehdittu sanoilla ”Ei kukaan ei mistään”. Sobjanin alkoi yksityistää laajalti kaupungin omistamia yrityksiä. Sobjaninin määräyksestä purettiin marraskuussa monia kioskeja. Toisten moskovalaisten mielestä grillien hävittäminen oli huono asia, toisten mielestä se siisti kaupunkia.

Sobjanin ilmoitti toukokuussa 2022 Moskovan kaupungin ostavan Renaultilta sen Moskovassa sijaitsevan autotehtaan ja tuotantoa jatkettavan perinteisellä Moskvitš-merkillä.

## Lähteet

## Aiheesta muualla
Hapoel Haifa FC

**Hapoel Haifa Football Club** on israelilainen jalkapalloseura Haifasta. Se on perustettu vuonna 1924. Nykyisin seura pelaa Israelin pääsarjassa, joka on nimeltään Ligat ha'Al.

Seura on voittanut yhden Israelin-mestaruuden (1998–1999) ja 3 Israelin cupia (62–63, 65–66 ja 73–74). Joukkue tunnetaan myös lempinimellä "Hait". Kotiottelunsa seura pelaa vuonna 1956 valmistuneella Kiryat Eliezer -stadionilla, jonka katsojakapasiteetti on 14 002.

Seuran päävihollinen on paikallisvastustaja, eurokentilläkin menestynyt Maccabi Haifa, joka pelaa myös samalla stadionilla.

## Katso myös
*Hapoel

## Lähteet
Pušma

**Pušma** () on Vienanjoen vesistöön kuuluvan Jugin sivujoki Kirovin alueella Venäjällä. Sen pituus on 171 kilometriä, valuma-alueen laajuus 2&nbsp;520 neliökilometriä ja keskimääräinen virtaama 30 kilometrin päässä joen suusta 18 kuutiometriä sekunnissa.

Joen suussa sijaitsee Podosinovetsin taajama.

## Lähteet
Otto Berg

**Otto Berg** (24. elokuuta 1906 Bolsøy &ndash; 10. huhtikuuta 1991 Bærum) oli norjalainen yleisurheilija. Hän kilpaili pituushypyssä, pikajuoksussa, kolmiloikassa ja korkeushypyssä. Berg edusti seuratasolla Torshaugia, Moldea ja Oslo Politi Idrettslagia. Hän voitti hopeaa pituushypyssä Torinon EM-kisoissa 1934 tuloksellaan 7,31 metriä. Berg osallistui olympialaisiin kerran, vuonna 1936. Tuolloin hän sijoittui pituushypyssä jaetulle kymmenennelle sijalle. Berg toimi tuolloin myös Norjan joukkueen lipunkantajana olympialaisten avajaisissa.

Berg voitti yhteensä yhdeksän maansa mestaruutta vuosina 1931&ndash;1936. Hän saavutti mestaruuksia yhteensä neljästä lajista.

## Ennätykset

* Pituushyppy: 7,53 m (1934) 

## Lähteet
Jug

**Jug** () on toinen Vienanjoen alkujoista Vologdan ja Kirovin alueilla Venäjällä. Sen pituus on 574 kilometriä, valuma-alueen laajuus 35&nbsp;600 neliökilometriä ja keskimääräinen virtaus 35 kilometrin päässä joen suusta 292 kuutiometriä sekunnissa.

Joki saa alkunsa Pohjois-Venäjän selänteeltä, virtaa mutkitellen kohti pohjoista ja yhtyy Suhonaan Veliki Ustjugin lähellä. Jug jäätyy loka-joulukuussa ja vapautuu jäistä huhti-toukokuun vaihteessa. Virtaus vaihtelee voimakkaasti ja on suurimmillaan huhti-kesäkuussa. Korkean veden aikana Jug on liikennöintikelpoinen 361 kilometrin matkalla. Suurimmat sivujoet ovat Šarženga, Kitšmenga, Pušma ja Luza.

Jugin varrella sijaitsevat Nikolskin kaupunki, Kitšmengski Gorodokin ja Podosinovetsin piirikeskukset sekä Demjanovon kaupunkimainen taajama.

## Lähteet
Podosinovets

**Podosinovets** () on kaupunkimainen taajama, kaupunkikunta ja Podosinovetsin piirin hallinnollinen keskus Kirovin alueella Venäjällä. Se sijaitsee Jugiin laskevan Pušmajoen suussa 454 kilometriä Kirovista luoteeseen. Kirovin ja Kotlasin väliseltä rautatieltä haarautuvan sivuradan pääteasema Podosinovets sijaitsee 12 kilometrin päässä Demjanovon taajamassa. Asukkaita on 4&nbsp;100 henkeä (vuonna 2010).

Paikkakunta on saanut nimensä lähistöllä sijainneesta Osinovetsin linnoituksesta, joka mainitaan historiallisissa lähteissä ensimmäisen kerran vuonna 1486. Podosinovetsin pogosta mainitaan vuonna 1626. 1800-luvulle saakka seudulla oli tärkeä laivalaituri, jonka kautta vietiin maataloustuotteita Arkangeliin. Vuonna 1924 Podosinovetsin kylästä tuli piirikeskus ja vuonna 1965 se sai kaupunkimaisen taajaman statuksen.

Podosinovetsissa toimii metsätila, meijeri ja leipätehdas. Palveluihin kuuluvat lastentarha, keskikoulu, piirin keskuskirjasto, kulttuuritalo ja sairaala. Taajamassa on kotiseutumuseo, käsityötaiteen keskus ja toimiva Jumalansynnyttäjän kirkko.

## Lähteet

## Aiheesta muualla
* Podosinovetsin piirin sivusto  
* Podosinovetsin piirille omistettu sivusto
Demjanovo

**Demjanovo** () on kaupunkimainen taajama ja kaupunkikunta Kirovin alueen Podosinovetsin piirissä Venäjällä. Se sijaitsee Jugjoen rannalla 10 kilometrin päässä Podosinovetsin piirikeskuksesta. Taajamassa on Kirovin ja Kotlasin väliseltä rautatieltä Panasjukissa haarautuvan 32 kilometrin pituisen sivuradan pääteasema Podosinovets. Asukkaita on 6&nbsp;000 henkeä (vuonna 2010).

Paikkakunta on syntynyt vuonna 1954 perustetun puunjalostuslaitoksen yhteyteen. Se on saanut nimensä lähellä sijaitsevan kylän mukaan. Rautatie valmistui vuonna 1959. Vuonna 1960 Demjanovo sai kaupunkimaisen taajaman statuksen.

Talous perustuu puunhankintaan ja -jalostukseen. Taajamassa toimii piirin suurin teollisuuslaitos, kuitulevyä ja vaneria valmistava Poleko sekä maatalousyritys Podosinovski. Palveluihin kuuluvat lastentarha, keskikoulu, kulttuuri- ja vapaa-ajankeskus, kirjasto ja kaupunginsairaala.

## Lähteet

## Aiheesta muualla
* Demjanovon taajamalle omistettu sivusto
Pinjug

**Pinjug** () on kaupunkimainen taajama ja kaupunkikunta Kirovin alueen Podosinovetsin piirissä Venäjällä. Se sijaitsee Kirovin ja Kotlasin välisen rautatien varrella 242 kilometriä Kirovista luoteeseen. Matkaa Podosinovetsin piirikeskukseen on 50 kilometriä. Asukkaita on 2&nbsp;500 henkeä (vuonna 2010).

Paikkakunta on syntynyt vuonna 1899 perustetun rautatieaseman yhteyteen. Vuonna 1964 se sai kaupunkimaisen taajaman statuksen. Talous perustuu rautatieliikenteeseen ja metsätalouteen. Pinjugin puunhankintayritys teki konkurssin vuonna 2009. Palveluihin kuuluu keskikoulu, kulttuuritalo, kirjasto ja paikallissairaala.

## Lähteet

## Aiheesta muualla
* Pinjugin taajamalle omistettu sivusto
Bolšelug

**Bolšelug** (, ) on kylä ja maalaiskunta Komin tasavallan Kortkerosin piirissa Venäjällä. Se sijaitsee Višerajoen rannalla 75 kilometriä Kortkerosista koilliseen. Kylässä on 750 ja kunnassa 1&nbsp;200 asukasta (vuonna 2007).

Kylä mainitaan ensimmäisen kerran vuonna 1608. Sen venäjän- ja kominkielisten nimien merkitys on ’suuri niitty’. 1800-luvulla Bolšelugista tuli kirkonkylä. Sen asukkaista valtaosa on komeja. 

Keskuskylän lisäksi kuntaan kuuluvat Ivanovskajan (ven. Ивановская, komiksi Джиян, *Džijan*), Vylybin (ven. ja komiksi Выльыб) ja Zulebin (ven. Зулэб, komiksi Зулöб, *Zulöb*) kylät. Tärkein työnantaja on maatalous. Kunnassa toimii maatalousyritys Istok. Palveluja ovat Bolšelugin lastentarha, keskikoulu, kulttuuritalo ja kirjasto, Vylybin ja Zulebin alakoulut ja kerhotalot sekä Bolšelugin, Vylybin ja Zulebin ensiapuasemat. Nähtävyyksiin kuuluu 1900-luvun alussa rakennettu Bolšelugin kirkko.

## Lähteet
Vomyn

**Vomyn** (ven. ja komiksi Вомын) on kylä ja maalaiskunta Komin tasavallan Kortkerosin piirissa Venäjällä. Se sijaitsee Vytšegdajoen rannalla 62 kilometriä Kortkerosista koilliseen. Kylässä on 605 ja kunnassa 665 asukasta (vuonna 2007).

Kylä mainitaan ensimmäisen kerran vuonna 1676. Sen nimi perustuu komin sanaan *vomyn* ’suvanto’. Valtaosa asukkaista on komeja. Kuntaan kuuluu myös Jakuševskin (ven. Якушевск; komiksi Якушев, *Jakušev*) kylä. Palveluja ovat Vomynin lastentarha, peruskoulu, kulttuuritalo, kirjasto ja ensiapuasema.

## Lähteet
Dodz

**Dodz** (, ) on kylä ja maalaiskunta Komin tasavallan Kortkerosin piirissa Venäjällä. Se sijaitsee Vytšegdajoen varrella 14 kilometriä Kortkerosista länteen. Kylässä on 220 ja kunnassa 850 asukasta (vuonna 2007).

Kylä mainitaan ensimmäisen kerran vuonna 1707. Dodzin kuntaan kuuluu myös Vizjabožin (ven. Визябож, komiksi Визябöж, *Viźaböž*) maaseututaajama ja samanniminen kylä. Kunnan alueella on syktyvkarilaisten puutarhapalsta- ja huvila-alueita. Palveluihin kuuluvat Vizjabožin peruskoulu ja kulttuuritalo, Dodzin kerhotalo sekä Vijabožin ja Dodzin lastentarhat, kirjastot ja ensiapuasemat. Dodzissa on vuonna 2006 valmistunut Pietarin ja Paavalin kirkko.

## Lähteet
Bayano Kamani

**Bayano Ali Kamani** (s. 17. huhtikuuta 1980 Houston, Yhdysvallat) on panamalainen yleisurheilija, joka kilpailee 400 metrin aitajuoksussa. Hän edustaa seuratasolla yhdysvaltalaista Santa Monica Track Clubia. Kamani edusti Yhdysvaltoja kesäkuuhun 2003 saakka. Hän on voittanut hopeaa sekä vuoden 1999 universiadeista että Pan-Amerikan kisoista 2007. Kamani voitti myös Etelä-Amerikan-mestaruuskilpailut vuonna 2003. Hän on osallistunut olympialaisiin kahdesti, vuosina 2004 ja 2008. Kamani ei päässyt finaaliin Pekingin kisoissa 2008, mutta oli viides Ateenassa 2004.

Kamani pitää hallussaan 400 metrin aitajuoksun maansa ennätystä ajallaan 47,84 sekuntia.

## Ennätykset

*Lähde: IAAF* 

* 400 m aidat: 47,84 s (2005)
* 400 m: 46,66 (2004)
* 400 m (sisäradat): 46,20 (2001) 

## Lähteet
Luettelo Twilight-elokuvasarjan näyttelijöistä

Tämä sivu sisältää **listan näyttelijöistä**, jotka esiintyvät '''''Twilight''''' elokuvasarjassa. Elokuvasarja perustuu Houkutus-kirjasarjaan, jonka on kirjoittanut Stephenie Meyer. Elokuvien pääosissa näyttelevät Kristen Stewart Bella Swanin roolissa, Robert Pattinson Edward Cullenin roolissa ja Taylor Lautner Jacob Blackin roolissa. *[[Twilight – Houkutus]]* (2008) perustuu sarjan ensimmäiseen osaan *[[Houkutus]]* (2005) ja sen on ohjannut Catherine Hardwicke. Toinen elokuva *[[Twilight – Uusikuu]]* (2009) perustuu ensimmäisen osan jatko-osaan (2006). Sen ohjasi Chris Weitz. Kolmannen elokuvan *[[Twilight – Epäilys]]*, ohjasi David Slade ja se perustuu kirjasarjan kolmanteen kirjaan (2007).  Viimeinen, kaksiosainen päätös *[[Twilight – Aamunkoi]]* (2011/2012) perustuu kirjasarjan neljänteen ja viimeiseen kirjaan (2008). Elokuvan molemmat osat ohjaa Bill Condon ja kuvaukset alkavat marraskuussa 2010 Baton Rougessa.

## Näyttelijät

## Lähteet
Madža

**Madža** (ven. ja komiksi Маджа) on kylä ja maalaiskunta Komin tasavallan Kortkerosin piirissa Venäjällä. Se sijaitsee Vytšegdaan laskevan Madžajoen suun alapuolella 10 kilometriä Kortkerosista luoteeseen. Kylässä on 495 ja kunnassa 510 asukasta (vuonna 2007).

Kylä mainitaan ensimmäisen kerran vuonna 1586. Sen asukkaista valtaosa on komeja. Madžan kuntaan kuuluvat myös Karmylkin (ven. ja komiksi Кармыльк) ja Kurjadorin (Куръядор) kylät. Tärkein työnantaja on maatalous. Kunnassa toimii Madžan maatalousyritys. Palveluihin kuuluvat Madžan lastentarha, peruskoulu, kerhotalo, kirjasto ja ensiapuasema.

## Lähteet
Keres (Kortkerosin piiri)

**Keres** (myös *Keros*, , Керос; ) on kylä ja maalaiskunta Komin tasavallan Kortkerosin piirissa Venäjällä. Se sijaitsee Vytšegdajoen varrella 78 kilometriä Kortkerosista itään. Kylässä on 475 ja kunnassa 1&nbsp;100 asukasta (vuonna 2007).

Kylä mainitaan ensimmäisen kerran vuonna 1784. Sen nimi perustuu komin sanaan *kerös* ’mäki’. Asukkaista valtaosa on komeja. Keresin kuntaan kuuluvat myös Urjolin (ven. ja komiksi Уръёль) maaseututaajama sekä Ežolin (ven. Эжол, komiksi Эжов, *Ežov*) ja Laboremin (Лаборем; Лаборöм, *Laboröm*) kylät. Tärkein työnantaja on metsäteollisuus. Palveluihin kuuluvat Keresin keskikoulu, kulttuuritalo, kirjasto ja lääkärin vastaanotto, Urjolin peruskoulu ja kerhotalo, Urjolin ja Ežolin ensiapuasemat sekä Kerosin, Laboromin, Ežolin ja Urjolin lastentarhat.

## Lähteet
Mordino

**Mordino** (, ) on kylä ja maalaiskunta Komin tasavallan Kortkerosin piirissa Venäjällä. Se sijaitsee Loktšimjoen rannalla 70 kilometriä Kortkerosista kaakkoon. Kylässä on 1&nbsp;300 ja kunnassa 1&nbsp;700 asukasta (vuonna 2007).

Kylä mainitaan ensimmäisen kerran vuonna 1707. 1700-luvun lopussa ja 1800-luvulla sen lähellä sijaitsi kaivos, josta louhittiin malmia Njuvtšimin tehdasta varten. 1800-luvulla kylään rakennettiin kirkko. Vuonna 1989 asukkaista 79 % oli komeja. Sen jälkeen kylään on yhdistetty Verjun taajama.

Mordinon kuntaan kuuluvat keskuskylän lisäksi Veselovkan (ven. ja komiksi Веселовка) maaseututaajama sekä Danin (Дань), Konšan (Конша) ja Tšetdinon (ven. Четдино, komiksi Чöддiн, *Tšöddin*) kylät. Tärkein työnantaja on metsäteollisuus. Palveluihin kuuluvat Mordinon keskikoulu, kulttuuritalo, kirjasto ja lääkärin vastaanotto, Veselovkan alakoulu, Mordinon ja Veselovkan lastentarhat sekä Veselovkan ja Tšetdinon kerhotalot.

## Lähteet
Gustaf Järnefelt

**Gustaf Juhana Järnefelt** (6. toukokuuta 1901 Helsinki – 9. elokuuta 1989 Helsinki) oli suomalainen tähtitieteen professori Helsingin yliopistossa vuosina 1945–1969. Pikkuplaneetta 1558 Järnefelt on nimetty hänen mukaansa.
__NOTOC__
## Ura
Gustaf Järnefelt syntyi Helsingissä 1901. Hänen vanhempansa olivat oikeusneuvos Armas Tauno Johannes Järnefelt (1867–1938) ja tämän puoliso Ebba Margaretha o.s. Schauman (1875–1949). Gustaf Järnefeltin puoliso vuodesta 1928 oli Irma Margareta Rosenkampff (1907–1984). Järnefelteille syntyi neljä lasta: Johan (1929–2020), Margareta (1931–2024), Carl Gustaf (1942–1956) ja Wilhelm (1949–).

Gustaf Järnefelt oli jo ennen professuuriaan tutkinut suhteellisuusteoriaa ja teoreettista kosmologiaa. Hän oli myös osallistunut tähtiluettelointityöhön, joka oli aiemman pitkän globaalin valokuvauskampanjan analyysivaihetta. 

Hän sai osaltaan aikaan, että vuonna 1948 Tähtitorninmäen observatorio sai Schmidt-teleskoopin, tosin liian myöhään, koska Helsingin taustavalo esti tieteelliset mittaukset. 

Kun Neuvostoliitto laukaisi lokakuussa 1957 Sputnik-satelliitin Maata kiertävälle kiertoradalle, Järnefelt nousi julkisuuteen avaruusasiantuntijana teettäessään satelliittien ratahavaintoja vuodet 1958–1969.

## Lähteet
* 
* Helsingin yliopisto – Tähtitieteen laitos. 
* Tähtitieteen vaiheita Helsingin yliopistossa. 
* Gustaf Juhana Järnefelt ''Aikalaiskirjassa'' 1934.
* Gustaf Juhana Järnefelt ''Kuka kukin on'' -teoksessa 1978.

### Viitteet

## Aiheesta muualla
* 
*
Nivšera

**Nivšera** (, ) on Vienanjoen vesistöön kuuluvan Višeran sivujoki Komin tasavallassa Venäjällä. Sen pituus on 215 kilometriä, valuma-alueen laajuus 4&nbsp;250 neliökilometriä ja keskimääräinen virtaus 25 kilometrin päässä joen suusta 42 kuutiometriä sekunnissa.

Joki saa alkunsa Timanin selänteeseen kuuluvalta Otšparman ylängöltä. Se on liikennöintikelpoinen 55 kilometrin matkalla Nivšeran kylään saakka. Nimitys perustunee komin sanoihin *ńyv* ’jalokuusi’ tai *ńyvk* ’loiva’.

## Lähteet
Feinberg

**Feinberg** on muun muassa seuraavien henkilöiden sukunimi:

* Bea Feinberg, *Cynthia Freeman* (1915–1988), yhdysvaltalainen kirjailija ja sisustussuunnittelija
* Gerald Feinberg (1933–1992), yhdysvaltalainen fyysikko ja futuristi
* Leslie Feinberg (1949–2014), yhdysvaltalainen aktivisti, puhuja ja kirjailija
* Samuil Jevgenjevitš Feinberg (1890–1962), venäläinen säveltäjä ja pianisti
* William Feinberg (1952–1997), yhdysvaltalainen aivohalvausten tutkija.
Nivšera (kylä)

**Nivšera** (, ) on kylä ja maalaiskunta Komin tasavallan Kortkerosin piirissa Venäjällä. Se sijaitsee Višeran sivujoen Nivšeran varrella 120 kilometriä Kortkerosista koilliseen. Kylässä on 1&nbsp;600 ja kunnassa 1&nbsp;800 asukasta (vuonna 2007).

Kylä mainitaan ensimmäisen kerran vuonna 1747. Sen kominkielinen nimi perustuu Nivšeraan laskevan Odjun lähellä sijaitsevaan kylänosaan. 1800-luvulla kylään rakennettiin kirkko. Asukkaat harjoittivat metsästystä tai kävivät ansiotöissä alueen ulkopuolella.

Nivšeran kuntaan kuuluvat keskuskylän lisäksi Aleksejevkan (ven. Алексеевка, komiksi Öзын, *Özyn*), Ivanovkan (Ивановка; Емель, *Jemel*) ja Rusanovskajan (Русановская; Рочсикт, *Rotšsikt*) kylät. Tärkein työnantaja on metsäteollisuus. Palveluja ovat Nivšeran lastentarha, keskikoulu, kulttuuritalo, kirjasto ja lääkärin vastaanotto sekä Aleksejevkan alakoulu ja ensiapuasema.

## Lähteet
Namsk

**Namsk** (, ) on maaseututaajama ja maalaiskunta Komin tasavallan Kortkerosin piirissa Venäjällä. Se sijaitsee Loktšimiin laskevan Namjoen suussa 102 kilometriä Kortkerosista kaakkoon. Taajamassa on 580 ja kunnassa 720 asukasta (vuonna 2007).

Taajama on saanut alkunsa 1930-luvulla perustetusta Loktšimlagin vankileiristä, josta myöhemmin tuli metsätyöläisten asutus. Vuonna 1989 sen asukkaista 39 % oli venäläisiä ja 35 % komeja. Namskin kuntaan kuuluu myös Lopydinon (ven. Лопыдино, komiksi Лопыдiн, *Lopydin*) kylä. Tärkein työnantaja on metsäteollisuus. Palveluihin kuuluvat Namskin lastentarha, peruskoulu, kirjasto ja vapaa-ajankeskus, Lopydinon alakoulu ja kerhotalo sekä Namskin ja Lopydinon ensiapuasemat. Autioksi jääneessä Vežissä on Stalinin vainojen uhrien hautapaikka.

## Lähteet
Airborne Systems

**Airborne Systems** on yhdysvaltalainen laskuvarjojen valmistaja.

Yhtiö on muodostunut monien alan yhtiöiden sulaumisten tuloksena. Vuonna 1919 Leslie Irvin teki ensimmäisen vapaapudotushypyn ja perusti Irvin Airchute Companyn, josta nykyinen yritys sai alkunsa.

Yhtiön päätuote ovat sotilaslaskuvarjot, mutta se valmistaa myös heittoistuinten laskuvarjoja, lentokoneiden jarruvarjoja ja jopa esimerkiksi ESA:n Huygens-luotaimen laskuvarjon (laskeutuminen 2004 Saturnuksen Titan-kuuhun). Yhtiö avusti 1950-luvun lopulta alkaen CIA:n vakoilusatelliittien (alkaen Discoverer 13) ilmasieppauksissa (laskuvarjolla lasketuva filmikapseli otetaan lentokoneen kyytiin). Lentokoneiden syöksy/lattakierteen pysäyttäviä laskuvarjoja on myös yhtiön valikoimassa.

Suomen armeija aloitti vuonna 2010 yhtiön Suomessa T11-koodilla nimettyjen laskuvarjojen käytön. Varjo korvasi vuonna 2011 T10-varjon, joka oli otettu käyttöön 1960-luvulla.

## Lähteet

## Aiheesta muualla
* Yhtiön sivusto
Silmukkakvanttipainovoima

**Silmukkakvanttipainovoima**, joka tunnetaan myös nimillä **silmukkapainovoima** ja kvanttigeometria, on ehdotettu aika-avaruuden kvanttiteoria, joka yrittää sovittaa yhteen kvanttimekaniikan ja yleisen suhteellisuusteorian. Sen kehittivät vuonna 1988 Carlo Rovelli ja Lee Smolin.

## Katso myös
*Kvanttigravitaatio
Loktšim

**Loktšim** (, ) on Vienanjoen vesistöön kuuluvan Vytšegdan sivujoki Komin tasavallan eteläosassa Venäjällä. Sen pituus on 272 kilometriä (Badju mukaan laskettuna 322 kilometriä), valuma-alueen laajuus 6&nbsp;600 neliökilometriä ja keskimääräinen virtaus 53 kilometrin päässä joen suusta 51,6 kuutiometriä sekunnissa.

Joki on liikennöintikelpoinen 153 kilometrin matkalla Lopydinoon saakka. Sen varrella sijaitsevat Ust-Lektšimin, Poztykeresin, Mordinon ja Namskin kuntakeskukset.

## Lähteet
Michael Jackson’s Thriller

**Michael Jackson's Thriller** on John Landisin ohjaama ja yhdessä Jacksonin kanssa käsikirjoittama lyhytelokuva/musiikkivideo, joka julkaistiin 2. joulukuuta 1983. Guinness World Records on nimennyt videon kaikkien aikojen myydyimmäksi musiikkivideoksi ja sitä pidetään yleisesti maailman parhaana musiikkivideona.
Sateen tango

**Sateen tango** on Unto Monosen säveltämä tango, johon sanat on tehnyt Solja Tuuli eli Sauvo Puhtila. Tango on levytetty ensimmäisen kerran 4. helmikuuta 1965, jolloin laulusolistina oli Reijo Taipale ja hänen taustallaan Jaakko Salon yhtye. Salo oli myös sovittanut kappaleen.

## Levytyksiä

* Reijo Taipale (1965)
* Taneli Mäkelä (1988)
* Kari Piironen (1990)
* Minna Hirvijärvi (1992)
* Saturnus (1992)
* Petteri Hieta (1998)
* Sväng (2018)

## Lähteet

* YLE Radio 1, Lauantain toivotut levyt, 23. lokakuuta 2010.
* Suomen äänitearkiston tietokanta vuosilta 1901-1999.

## Aiheesta muualla

* Sateen tango *youtube.com*
Marjoniemi (Kouvola)

**Marjoniemi** on Kouvolan kaupungin asuinalue Kankaan kaupunginosassa, kilometrin verran keskustasta luoteeseen. Marjoniemessä sijaitsee paljon kerrostaloja, valtaosin 1990-luvulla rakennettuja.

Marjoniemessä oli K15-hyppyrimäki, joka on sittemmin purettu. Alueella oli myös Kouvolan terveysasema, joka siirtyi vuonna 2022 valmistuneeseen Ratamokeskukseen. Entisen terveysaseman paikalle rakennetaan lähes tuhannen oppilaan Marjoniemen yhtenäiskoulu, joka valmistuu vuonna 2028.

## Lähteet
Karisuo

**Karisuo** on entinen Korian kaupunginosan osa-alue ja nykyinen asuinalue Kouvolan kaupungissa. Karisuolla asuu noin 1700 henkilöä. Karisuolla asutaan rivi- ja omakotitaloissa. Karisuolta on Korian keskustaan matkaa noin 2 kilometriä, ja Kouvolan keskustaan noin 8 kilometriä.
Karisuo lakkasi olemasta Kouvolan tilastollinen pienalue vuonna 2015, kun Kouvolan aluejaot uusittiin.
Hiivuri

**Hiivuri** on entinen Korian kaupunginosan osa-alue ja nykyinen asuinalue Kouvolan kaupungissa. Hiivuri sijaitsee Korian keskustan länsipuolella. Korian ala-aste sijaitsee Hiivurissa.
Hiivuri lakkasi olemasta Kouvolan tilastollinen pienalue vuonna 2015, kun Kouvolan aluejaot uusittiin. 

Hiivuriin on kaavoitettu mahdollisuuksia yritystoiminnalle. Alueelle on suunniteltu datakeskusta, jolle on varattu 12,5 hehtaarin tontti.
Ampumahiihdon maailmancup 2010–2011

**Ampumahiihdon maailmancup 2010–2011** alkoi Östersundissa 1. joulukuuta 2010 ja päättyi Oslossa 20. maaliskuuta 2011. Sekä miesten että naisten cup koostui 26 henkilökohtaisesta osakilpailusta ja neljästä viestistä. Lisäksi kauden aikana järjestettiin kolme sekaviestiä. Maailmancupiin kuuluvat maailmanmestaruuskilpailut käytiin Venäjän Hanty-Mansijskissa 3.–13. maaliskuuta 2011. Kaisa Mäkäräinen voitti maailmancupin ensimmäisenä suomalaisena.

## Kilpailukalenteri

### Miehet

;Viestit

### Maailmancupin kokonaiskilpailun lopputulokset
:*Lähde: IBU*

### Naiset

;Viestit

### Maailmancupin kokonaiskilpailun lopputulokset
:*Lähde: IBU*

### Sekaviestit
;Viestit

## Lähteet
Uudenseelanninenglantilaiset

**Uudenseelanninenglantilaiset** ovat Uudessa-Seelannissa asuvia englantilaisia. Vuoden 2006 väestönlaskennassa Uudessa-Seelannissa asui 44&nbsp;202 itseään englantilaisena ja 27&nbsp;189 itseään brittinä pitävää, mutta näistä luvuista huolimatta suurimmalla osalla uusiseelantilaisista on jonkinasteista englantilaista perimää. Kulttuurillisesti englantilaiset ovat olleet Uuden-Seelannin merkittävin maahanmuuttajaryhmä.

## Historia
Englantilaiset olivat ensimmäisten eurooppalaisten joukossa asuttamassa Uutta-Seelantia 1800-luvun alussa. Heitä tuli maahan aluksi kauppiaina ja lähetyssaarnaajina. Luultavasti ennen 1840-lukua maahan tulleista siirtolaisista 60 % oli englantilaisia. New Zealand Companyn Wellingtonin, Nelsonin, New Plymouthin ja Whanganuin siirtokuntiin houkuttelemista siirtolaisista samaten valtaosa oli Englannista. Heidän osuutensa siirtolaisista väheni kuitenkin 1850- ja 1860-luvuilla, kun maahan saapui kullankaivajia ja sotilaita. Pohjalukema saavutettiin vuonna 1871, kun vain 41 % maan ulkomailla syntyneestä väestöstä oli englantilaisia. Uuden-Seelannin ruvettua aktiivisesti värväämään siirtolaisia samalla vuosikymmenellä heidän määränsä nousi jälleen. Ensimmäisen- ja toisen maailmansodan aikana monet englantilaistaustaisista uusiseelantilaisista menivät sotilaana takaisin emämaahan. Sodan jälkeen sotilaiden vaimot ja lapset Isosta-Britanniasta muuttivat usein miehensä mukana Uuteen-Seelantiin. Sekä Britannian että Uuden-Seelannin hallitukset rohkaisivat tällaista muuttoliikettä. Sotien jälkeen Uusi-Seelanti alkoi taas auttaa siitolaisia maahan vuodesta 1947 vuoteen 1975. Tuona aikana maahan saapuneista 350&nbsp;000 siirtolaisesta noin 80 % oli englantilaisia. Maahanmuuttosäädöksiä tiukennettiin 1975 ja siitä lähtien maahanmuuttamiseen tarvittiin lupa. Työlupien vaatiminen tuli käyttöön 1986. Tämän jälkeen englantilaisia siirtolaisia on tullut vain vähän. Vuonna 2006 englantilaiset muodostivat vain 20 % maan ulkomailla syntyneestä väestöstä.

## Kulttuuri
### Uskonto
Suurin osa Uuden-Seelannin englantilaisista kuuluu anglikaaniseen kirkkoon. Uuden-Seelannin anglikaaninen kirkko on autonominen, mutta sillä on yhä tiiviit yhteydet Britanniaan. Muita kirkkokuntia englantilaisten keskuudessa ovat metodistit ja baptistit. 

### Urheilu
Kriketti saapui Uuteen-Seelantiin englantilaisten lähetyssaarnaajien mukana. Ensimmäinen tunnettu krikettiottelu Uudessa-Seelannissa järjestettiin vuonna 1844 Nelsonissa. Jo varhain maahan tuotuja urheilulajeja olivat myös laukkaurheilu, keilaus ja jääkiekko. Rugby levisi maahan paljolti Charles Monron vaikutuksen takia. Hänen vaikutuksestaan sitä alettiin pelata poikien kouluissa Uudessa-Seelannissa. Hän itse oli oppinut pelin lontoolaisessa koulussa. Jalkapallo vakiinnutti asemansa vasta toisen maailmansodan jälkeen.

### Ruoka
Suurin osa Uuden-Seelannin valkoisesta väestöstä söi englantilaisen keittiön mukaisesti, johon kuuluivat muun muassa peruna, liha, leipä, piiraat ja murot. Oluen toi Uuteen-Seelantiin lontoolainen Joel Polack, joka aloitti vuonna 1835 panimon Kororākekassa. Oluesta tulikin Uuden-Seelannin suosituin alkoholijuoma.

## Lähteet
Etelä-Bug

**Etelä-Bug** tai **Bug** (, ), antiikin **Hypanis** (), on noin 800 kilometrin pituinen joki Ukrainan lounaisosassa. Bug virtaa kohti kaakkoa ja laskee Mustaanmereen sen ja Dneprin yhteisen estuaarin kautta. Estuaari mukaan lukien joen pituus on 857 kilometriä. Etelä-Bugin ja sen oman estuaarin valuma-alue on 63&nbsp;740 neliökilometriä. Se on Ukrainan kolmanneksi suurin joki Dneprin ja Dnestrin jälkeen.

Joki saa alkunsa Podoliassa Podolian ylängöltä noin 90 kilometriä Hmelnytskyin länsipuolella. Yläjuoksullaan Bug kulkee soisen maiseman halki ja leveässä mutaisessa laaksossa, mikä näkyy veden värissä. Täällä joki virtaa Vinnytsjan kaupungin läpi. Keskijuoksulla joki kulkee vuorimaisemassa, jossa uoma on kapeampi, virtaus on nopeampaa, törmät nousevat jyrkkinä jopa 90 metriin, ja joessa on monia koskipaikkoja. Alajuoksullaan Bug virtaa kalkkikivi- ja hiekkakivimaastossa Voznesenskin kaupungin ohi. Se saapuu Mustanmeren alangolle ja laskee estuaariinsa Nova Odessan lähistöllä. Estuaarin rannalla noin 20 kilometriä alempana sijaitsee Mykolajivin kaupunki paikassa, jossa Inhul-sivujoki myös purkautuu estuaariin. Tästä noin 40 kilometriä etelään Bugin estuaari yhtyy laajempaan Dneprin ja Bugin yhteiseen estuaarilaguuniin, joka aukeaa länteen Mustaanmereen.

Joki on yleensä jäässä joulukuulta maaliskuulle. Keskivirtaus joen suulla on 160 m³/s, mutta vaihtelu vuoden mittaan on suurta. Joki on alajuoksultaan merenkulkukelpoinen 160 kilometrin matkalta Voznesenskiin asti. Mykolajiv ja Vosznesensk ovat tärkeimmät satamat. Joen alajuoksulla on Pivdennoukrajinskissa sijaitseva Etelä-Ukrainan ydinvoimalaitos. Jokeen on padottu kaikkiaan 13 tekojärveä.

## Lähteet
* Boh river. Encyclopedia of Ukraine. 
* Joen kartta Encyclopedia of Ukraine.

### Viitteet
Dustin Farnum

**Dustin Lancy Farnum** (27. toukokuuta 1874 Hampton Beach, New Hampshire &ndash; 3. heinäkuuta 1929 New York, New York) oli yhdysvaltalainen näyttelijä. Hän aloitti teatterinäyttelijänä 1897 ja siirtyi elokuviin 1913. Kuuluisaksi Farnum tuli Cecil B. DeMillen ohjaaman elokuvan *[[The Squaw Man (vuoden 1914 elokuva)|The Squaw Man]]* ansiosta. Farnum lopetti näyttelemisen 1926.

Näyttelijä Dustin Hoffmanin äiti nimesi poikansa Farnumin mukaan. Farnum on saanut tähden Hollywood Walk of Famelle.

## Lähteet

## Aiheesta muualla

*
Frances Dee

**Frances Marion Dee** (26. marraskuuta 1909 Los Angeles, Kalifornia &ndash; 6. maaliskuuta 2004 Norwalk, Connecticut) oli yhdysvaltalainen näyttelijä. 

Deestä tuli vuonna 1929 Paramountin sopimusnäyttelijä. Seuraavana vuonna Deen sattumalta nähnyt Maurice Chevalier vaati hänet pääosaan elokuvaansa *[[Petit Cafen hurmaaja]]*. Tämä rooli teki Deestä elokuvatähden. Dee näytteli kaikkiaan yli 50 elokuvassa. Niiden joukossa ovat muun muassa *[[Naisen orja]]* (1934), *[[Elämän uhkapeli]]* (1935) ja *[[Yö voodoo-saarella]]* (1943).

Dee oli naimisissa näyttelijä Joel McCrean kanssa. Avioliitto kesti 57 vuotta ja heille syntyi kolme poikaa. Dee on saanut tähden Hollywood Walk of Famelle.

## Lähteet

## Aiheesta muualla

* 
* Los Angeles Timesin muistokirjoitus
Chehalis

**Chehalis** voi tarkoittaa ainakin seuraavia asioita:
* Chehalis, kaupunki Washingtonin osavaltiossa, Yhdysvalloissa
* Chehalis, joki Washingtonin osavaltiossa, Yhdysvalloissa
* Chehalis, joki Brittiläisessä Kolumbiassa, Kanadassa
* Chehalis, Washingtonin osavaltiossa asuva Amerikan alkuperäiskansa
* Sts'Ailes (tunnetaan myös nimellä Chehalis), Brittiläisessä Kolumbiassa asuva alkuperäiskansa.
Leonida Georgijevna Romanova

Suuriruhtinatar **Leonida Georgijevna Romanova**  (o.s   **Bagration-Mukhrani** (georg. ლეონიდა გიორგის ასული ბაგრატიონი-მუხრანელი) (ven. Леонида Георгиевна Романова) (6. lokakuuta 1914 – 23. toukokuuta 2010) oli georgialainen prinsessa ja suuriruhtinas Vladimir Kirillovitš Romanovin puoliso. 

## Elämäkerta
Prinsessa Leonida syntyi georgialaisen ruhtinas Giorgi Bagration-Muhranskin (1884–1957) ja ruhtinatar Helenan (1886–1979) tyttärenä. Bagration-Muhranskin suku periytyy Georgiaa hallinneista kuninkaista. 

Ensimmäisen avioliiton Leonida solmi Nizzassa, Ranskassa 6. marraskuuta 1934 yhdysvaltalaisen Sumner Moore Kirbyn (1895–1945) kanssa. Avioliitosta syntyi tytär Helene Louise Kirby vuonna 1935. Pariskunta päätyi avioeroon vuonna 1937.

Ensitapaaminen Venäjän kruununtavoittelija suuriruhtinas Vladimir Kirillovitš Romanovin kanssa tapahtui Ranskassa toisen maailmansodan aikana, mutta paremmin he tutustuivat vasta Espanjassa. Avioliitto solmittiin 13. elokuuta 1948. Romanov-suvun sääntöjen mukaan avioliittoa pidettiin Leonidan avioeron ja riittämättömän kuninkaallisen taustan vuoksi morganaattisena. Tähän vedoten osa Romanov-suvusta kiistää pariskunnan jälkeläisten oikeuden esiintyä Venäjän kruununperijöinä. 

Leonidalle ja Vladimirille syntyi vuonna 1953 tytär, suuriruhtinatar Maria Vladimirovna. Maria oli naimisissa vuosina 1976–1986 Preussin prinssi Franz Wilhelmin (s. 1943) kanssa ja avioliitosta syntyi poika Georgi vuonna 1981. Leonida seurasi tiiviisti miestään läpi avioliiton ajan ja asui Madridissa, Bretagnessa ja Pariisissa. Ensimmäisen kerran hän vieraili Venäjällä puolisoineen kommunismin kaatumisen jälkeen marraskuussa 1991. 

Miehensä kuoltua huhtikuussa 1992 suuriruhtinatar Leonida jatkoi vierailuja Venäjälle ja Georgiaan säännöllisin väliajoin yksin ja yhdessä tyttärensä kanssa.

### Kuolema
Suuriruhtinatar Leonida Georgijevna kuoli 23. toukokuuta 2010, kun hänen terveytensä oli nopeasti heikentynyt. Hän pyysi tulla haudatuksi miehensä Vladimir Kirillovitšin viereen Suuriruhtinaalliseen hautamausoleumiin Pietari-Paavalin katedraalin viereen Pietarissa, johon hänet on haudattu. Hän oli viimeinen Venäjän keisarikunnan alueella syntynyt Romanov-suvun jäsen.
## Lähteet

## Aiheesta muualla
Trimetopriimi

**Trimetopriimi** on bakteriostaattinen antibiootti, jota käytetään pääasiassa virtsatieinfektioiden hoitoon. Se vaikuttaa estämällä dihydrofoolihapporeduktaasi-nimisen entsyymin toimintaa, mikä puolestaan estää bakteereille tärkeän tetrahydrofoolihapon (C19H23N7O6) synteesiä. Bakteerit eivät pysty ottamaan foolihappoa (C19H19N7O6) ympäristöstään, jolloin ne eivät voi muodostaa riittävästi nukleotideja ja niiden DNA-replikaatio häiriintyy.

Trimetopriimi vaikuttaa useisiin grampositiivisiin ja gramnegatiivisiin bakteereihin, ja lisäksi muun muassa plasmodioihin ja toksoplasmaan. Yleisin virtsatieinfektion aiheuttaja, *[[E. coli]]*, on kehittänyt jo runsaasti trimetopriimille resistenttejä kantoja.

Trimetopriimilla on todettu olevan yhteisvaikutuksia mm. seuraavien lääkeaineiden kanssa: fenytoiini, digoksiini, dapsoni, tsidovudiini, rifampisiini, siklosporiini, pyrimetamiini, metotreksaatti ja barbituraatit.

Trimetopriimi vaikuttaa foolihapon metaboliaan, eikä sitä suositella raskauden aikana käytettäväksi.

Trimetopriimi voidaan yhdistää sulfonamideihin, mikä lisää valmisteen laajakirjoisuutta eri bakteereihin. Yhdistelmä on ominaisuudeltaan bakterisidinen eli bakteereja tappava. 

## Katso myös
* Aikajana antibiooteista

## Lähteet

 

## Aiheesta muualla
*[Orion: Trimopan, valmisteyhteenveto](http://spcam.orion.fi/laakeluettelo/Tiedosto/TRIMOPAN(3982).html) 
*Kyoto Encyclopedia of Genes and Genomes (KEGG): Trimethoprim 
*ChemBlink: Trimethoprim
Whitstable

**Whitstable** on noin  asukkaan merenrantakaupunki Kentin pohjoisrannikolla Kaakkois-Englannissa. Se muodostaa naapurikaupunkinsa Herne Bayn kanssa noin  asukkaan yhtenäisen kaupunkialueen, joka kuuluu Canterburyn hallintopiiriin. Whitstable on suoraan hallintopiirin alaisuudessa eikä sillä ole kunnallista itsehallintoa (*unparished area*)

Kaupunki on tunnettu erityisesti ostereistaan, joita sen asukkaat juhlistavat joka heinäkuussa järjestettävillä festivaaleilla. Kerrotaan, että jo antiikin roomalaiset tunsivat Whitstablen osterit ja arvostivat niiden makua niin paljon, että rahtasivat niitä elävinä valtakuntansa pääkaupunkiin asti.

## Lähteet
Zamira Amirova

**Zamira Shamiliyevna Amirova** (s. 11. kesäkuuta 1979) on uzbekistanilainen entinen yleisurheilija, joka kilpailee pika- ja keskimatkojen juoksussa sekä maastojuoksussa. Hän on voittanut Aasian kisoissa kaksi ja Aasian-mestaruuskilpailuissa neljä mitalia. Amirova osallistui olympialaisiin kahdesti, vuosina 2000 ja 2004. Hän oli mukana 4 × 400 metrin viestissä Sydneyn kisoissa 2000 ja 400 metrin henkilökohtaisella matkalla Ateenassa 2004, mutta karsiutui molemmilla kerroilla jo ensimmäisellä kierroksella.

Amirova on osallistunut myös maastojuoksun MM-kisoihin, mutta heikohkolla menestyksellä, sillä hänen paras henkilökohtainen sijoituksensa kisoissa on 77. tila.

## Ennätykset

*Lähde: IAAF* 

* 400 m: 52,14 s (2002)
* 800 m: 2.02,30 (2002)

## Lähteet
Suvereniteettisaaret

**Suvereniteettisaaret** ovat Tornion- ja Muonionjoessa sekä Könkämäenossa sijaitsevia saaria, jotka ovat eri puolella Suomen ja Ruotsin välistä valtakunnanrajaa kuin niiden maanomistajat. Sekä Suomella että Ruotsilla on suvereniteettisaaria. Tornionjoen vesistössä valtakunnanraja kulkee joen syväväylää. Valtiosopimuksen mukaan ”Ruotsissa sijaitsevia suvereniteettisaaria hallitaan omistusoikeudella Suomen oikeuden mukaisesti ja Suomessa sijaitsevia suvereniteettisaaria Ruotsin oikeuden mukaisesti.” 
__NOTOC__

## Suvereniteettisaarten synty
Saaret saivat nykyisen asemansa Suomen sodan jälkimainingeissa, kun Venäjä ja Ruotsi tekivän rauhansopimuksen vuonna 1809 (Haminan rauha) ja maiden välinen raja sovittiin Tornion- ja Muonionjokiin. Saarten omistus- ja nautintaolosuhteet olivat sekavat ja vaikeat selvittää. Sen vuoksi Ruotsi ja Venäjä suostuivat säilyttämään saariniittyjen ikivanhat nautintaoikeudet. Ruotsalaisilla oli 1800-luvulla silloisen Venäjän puolella yhteensä 15 suvereniteettisaarta Tornionjoessa ja suomalaisilla puolestaan oli Ruotsin puolella 36 suvereniteettisaarta Muonionjoessa. Isojaossa saaria ei otettu huomioon Venäjän keisarin vuonna 1835 antaman päätöksen perusteella.

## Järjestelmän purkamisen vaikeudet
Suvereniteettisaarijärjestelmää on yritetty purkaa monta kertaa. Ensimmäisen kerran sitä ehdotettiin Suomen puolelta vuonna 1926. Toisen kerran sitä yritettiin 1957, ja kolmannella kerralla vuonna 1975 aloite järjestelmän lakkauttamiseksi tuli Ruotsin puolelta. Lakkauttamisen vaikeudesta kertoo se, että suvereniteettisaarten maanomistus on jakaantunut yhä pienempiin osiin: vuonna 1810 saarten omistus oli jakaantunut 48 talon kesken, vuonna 1927 osakkaiden määrä oli kasvanut 221:een ja vuonna 1975 osakkaita oli jo 430. Saarten haltijat ilmoittivat vuonna 1976 vastustavansa lakkauttamista, ja tämän jälkeen aloitteita suvereniteettisaarijärjestelmän lakkauttamiseksi ei ole toistaiseksi (vuoteen 2010 mennessä) enää esitetty. 

## Lähteet

## Kirjallisuutta

* LAPIN YMPÄRISTÖKESKUKSEN RAPORTTEJA 7 | 2008:  Kainuunkylän saarten puustoisten perinnebiotooppien hoitosuunnitelma #4 Historiaa pdf
* 

## Aiheesta muualla
* Asetus Ruotsin kanssa tehdyn suvereniteettisaaria koskevan sopimuksen voimaansaattamisesta. Finlex. 1.1.1987

* Överenskommelse med Finland om suveränitetsholmar. Stockholm den 19 juni 1986 

*Laki suvereniteettisaariin ja valtakunnanrajan tarkistamiseen liittyvistä kiinteistöjaotuksellisista toimenpiteistä. Finlex. 20.11.1987
* Lampaan syövät Tanskinsaaren uuteen uskoon Yle.fi 9.9.2010
* Kainuunkylä ja suvereniteettisaaret, Ylitornio
*  Suvereniteettisaaria Torniojoessa Kanuunkylän kohdalla. Maanmittauslaitoksen karttapaikka
J. R. R. Tolkienin bibliografia

Tämä on **luettelo** englantilaisen fantasiakirjailija **[[J. R. R. Tolkien]]in kirjallisesta tuotannosta**. Suomennettuja teoksia häneltä on tällä hetkellä ilmestynyt **17** ja englanninkielisiä **33**.
__TOC__

## Suomennetut teokset
**[[Keski-Maa]] -aiheiset teokset:**
*  (Aiempi suomennos )
* 
** 
** 
** 
* 
* 
* 
* 
* 
* 

**Muut suomennetut teokset:**
* 
*  (Sis. Saduista (On Fairy-Stories, 1937) ja Niukun lehti (Leaf by Niggle, 1945))
* 
* 
* 
* 
* 
* 
* 

## Suomentamattomat teokset
* 
* 
* *Songs for the Philologists* (yhdessä E.V. Gordonin ja muiden kanssa), 1936.
*  (Luento vuodelta 1936)
*  Uudelleenjulkaisu muun muassa teoksessa  (Runonäytelmä)
* 
*  (The Homecoming of Beorhtnoth Beorhthelm's Son, Tree and Leaf, Farmer Giles of Ham ja The Adventures of Tom Bombadil)
*  
* Guide to the Names in The Lord of the Rings. Teoksessa  Laajennettu laitos: Nomenclature of The Lord of the Rings. Teoksessa 
*  
* *Pictures by J. R. R. Tolkien* (esipuhe ja huomautukset Christopher Tolkien), 1979. Korjattu laitos 1992.
*  (The Adventures of Tom Bombadil, The Homecoming of Beorhtnoth Beorhthelm's Son, On Fairy-Stories, Leaf by Niggle, Farmer Giles of Ham ja Smith of Wootton Major)
* 
* 
* 
* *[[The History of Middle-earth]]* 1–12. Toimittanut Christopher Tolkien.
** 
** 
** 
** 
** 
** 
** 
** 
** 
** 
** 
** 
* *Oliphaunt*, 1989.
* *Poems by J. R. R. Tolkien* 1–3, 1993.
* *Poems from the Lord of the Rings*, 1994.
* *Poems from the The Hobbit*, 1999.
* 
* 
* 
* 
* 
* 
* 

## Tolkien-aiheista kirjallisuutta
* Ahlström, Mikael: J. R. R. Tolkien. Teoksessa 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*
Digitaalinen markkinointi

**Digitaalinen markkinointi** on yrityksen markkinoinnin osa-alue, joka kattaa kaiken sähköisen markkinoinnin sisällön, kuten verkkosivuston, mobiilimarkkinoinnin, hakusanamainonnan, sisältömarkkinoinnin, vaikuttajamarkkinoinnin, online display -mainonnan, sähköpostimarkkinoinnin ja markkinoinnin automaation. 

Digitaalisen markkinoinnin pääelementit ja markkinointikanavat voidaan jakaa viiteen eri pääkategoriaan: hakukoneoptimointi (SEO), hakusanamainonta (SEM), sisältömarkkinointi, sosiaalisen median markkinointi ja sähköpostimarkkinointi. Jokainen näistä osa-alueista tarjoaa erilaisia mahdollisuuksia näkyvyyden ja myynnin kehittämiseen, mutta ne toimivat parhaiten yhdessä, osana kokonaisvaltaista digimarkkinointistrategiaa. Hakusanamaintonta (SEM) tarkoittaa maksettu mainontaa hakukoneissa, kuten Googlessa. Google Ads perustuu avainsanoihin ja auttaa kohdistamaan mainontaa tietyille hakutermeille.

Myös sosiaalisen median kanavissa tapahtuva markkinointi on jatkuvasti kasvussa.  Digitaalinen markkinointi on suosittua yritysten keskuudessa, sillä se on kustannustehokasta ja tarkasti mitattavaa. 

## Lähteet

## Aiheesta muualla
Lumijoen kirjasto

**Lumijoen kirjasto** on Lumijoella sijaitseva kirjasto, joka kuuluu Oulun ympäristökuntien muodostamaan OUTI-kirjastot-kirjastojärjestelmään. Kirjasto sijaitsee Lumijoen kirkonkylässä. 

Lumijoen kunta sai ensimmäisen 80 neliömetrin kokoisen kirjaston vuonna 1972, joka oli siihen aikaan rohkea hanke pienellä paikkakunnalla, jolloin ei ollut monella paikkakunnalla omaa kirjastoa. 

2000-luvun alussa kunta sai opetusministeriöltä rahoituspäätöksen uutta kirjastorakennusta varten. Tammikuussa 2005 avattiin uusi kirjastorakennus Lumijoentien eteläpuolelle kunnantaloa vastapäätä. Uutta kirjastorakennusta kutsutaan nimellä *Hiidenkivi*. Kirjasto palkittiin syksyllä 2006 Pro Kirjasto -palkinnolla.

## Lähteet
Mickey Redmond

**Michael Edward ”Mickey” Redmond** (s. 27. joulukuuta 1947 Kirkland Lake, Ontario) on entinen ammattilaisjääkiekkoilija. Nykyään hän toimii FOX Sports Detroit -televisiokanavan kommentaattorina Detroit Red Wingsin kotiotteluissa ja lyhyillä vierasmatkoilla.

## Ura
Redmond pelasi oikeana laitahyökkääjänä Montreal Canadiensille kaudesta 1967–68 kauteen 1970–71. Hän voitti Stanley Cupin seurassa 1968 ja 1969. Hän teki 27 maalia Canadiensille kaudella 1969–70.

Kesken kauden 1970–71 NHL:ssä hänet kaupattiin Detroit Red Wingsiin vaihdossa, jossa tähtipelaaja Frank Mahovlich meni Montrealiin. Seuraavalla kaudella hän lunasti lupauksia tekemällä 42 maalia ketjussa, jonka keskushyökkääjä oli veteraanitähti Alex Delvecchio.

Kaudella 1972–1973 Redmondista tuli seitsemäs kauden aikana 50 maalia tehnyt pelaaja. Hän viimeisteli 52 maalia rikkoen Gordie Howen seuraennätyksen (49). Pisteitä kertyi kaikkiaan 93. Delvecchio lopetti kaudella 1973–74 ja Redmond siirrettiin toisen tähtipelaajan Marcel Dionnen ketjuun. Redmondin menestys jatkui ja hän rikkoi kolmantena pelaajana uudelleen 50 maalin rajan tekemällä 51 maalia, joista 21 ylivoimaosumaa.

NHL-kaudella 1974–75 Redmond sai selkävamman eikä esiintynyt kuin 29 pelissä. Selkävian takia hän lopetti jo 28 vuoden iässä. 

Hänet on nimetty liigan ensimmäiseen  1973, toiseen tähtikenttään 1974 ja hän pelasi yhden n.

Redmondin veli Dick Redmond oli NHL-puolustaja.

## Lähteet
Tappaja (sarjakuva)

**Tappaja** (*Le tueur*) on ranskalainen trilleri-sarjakuva, jonka on piirtänyt Luc Jacamon ja käsikirjoittanut Matz. Noir-henkinen sarjakuva kertoo kyynisestä palkkamurhaajasta, jonka mielentila alkaa horjua pitkäksi venähtävän tappokeikan aikana.

## Suomennetut albumit
* 
* 

## Suomentamattomat albumit
* *Modus Vivendi* (2007)
* *Le commun des mortels* (2009)

## Lähteet

## Aiheesta muualla
* Tero Mielonen: Yksinäinen alligaattori. Kvaak.fi 9.3.2010.
* Kimmo Rantanen: Tappajan matkassa. Turun sanomat 2.7.2010.
* Salla Brunou: Anonyymin palkkamurhaajan tunnustuksia . Kymen sanomat 23.7.2010.
* Reijo Valta: Kyyninen Tappaja. Pois työpöydältä -blogi 15.7.2011.
* S. Santikko: Tappajan tuumat. Kvaak.fi 12.09.2011.
Fairey Battle

**Fairey Battle** on brittiläisen Fairey Aviation Companyn valmistama kevyt pommikone. Palveluskäyttöön vuonna 1937 otetun yksimoottorisen koneen hyötykuorma oli varsin pieni. Siinä oli kolmen hengen miehistö (pilotti, pommittaja sekä tähystäjä/taka-ampuja/radisti). Puolustusaseina oli yksi eteenpäin ampuva konekivääri ja toinen liikuteltava ohjaamon takaosassa. Toisessa maailmansodassa kone osoittautui epäonnistuneeksi. Dunkerquen evakuointiin saakka konetyyppi kärsi suuria tappioita, ja käytännössä se vedettiin kokonaan pois operatiivisista sotatoimista taisteluun Britanniasta mennessä. Myöhemmin koneita muunnettiin maalinhinaukseen. Fairey Battlejen valmistusmäärä oli noin 2&nbsp;000 kappaletta.

Fairey Battle Mk. I -laivueita oli ennen varsinaisten sotatoimien alkamista sijoitettuna sekä Belgiaan että Ranskaan. Myös Belgian ilmavoimat käyttivät konetyyppiä.

## Tekniset tiedot

## Lähteet
* Chant, Chris: *II maailmansodan lentokoneet*, suom. Petri Kortesuo, Hämeenlinna Karisto, 2008,  (s. 123)
* Humble, Richard: *Toisen maailmansodan lentokoneet*, suom. Helge Seppälä, Helsinki WSOY 1976

### Viitteet

## Aiheesta muualla

*
* http://www.pilotfriend.com/photo_albums/timeline/ww2/Fairey%20Battle.htm
* http://www.historyofwar.org/articles/weapons_fairey_battle.html
Kuulokoira

**Kuulokoira** on kuuron tai huonokuuloisen apuna toimiva koira, joka hälyttää omistajalleen kuultuaan tiettyjä opetettuja ääniä, kuten ovikellon, puhelimen tai palohälyttimen. Parhaita kuulokoiria ovat yleensä pienet pelkäämättömät koirat, joilla ei ole vartiointitaipumusta. Koulutus kestää pari vuotta, vaikka koira oppii tunnistamaan äänet nopeasti. 

Kuulokoirilla on Suomessa lain suoja liikkua omistajiensa kanssa julkisissa tiloissa. Suomessa kuulokoiran statuksen, liivit ja merkit myöntää Suomen kuulo- ja tukikoirat ry.

## Katso myös

* Avustajakoira
* Opaskoira

## Lähteet

## Aiheesta muualla
*Suomen kuulo- ja tukikoirat ry
*Suomen Kennelliitto: Kuulo- ja tukikoirat
Port Hardyn lentoasema

**Port Hardyn lentoasema** (, ) on lentoasema, joka sijaitsee Vancouverinsaaren pohjoisosassa, 9,6 km kaakkoon Port Hardyn keskustasta, Brittiläisessä Kolumbiassa.

Vuonna 2009 lentoasemalle suoritettiin 9&nbsp;517 laskeutumista ja nousua.

## Lentoyhtiöt ja kohteet

## Lähteet

## Aiheesta muualla
* YZT Airport Information
Thein Sein

Kenraali **Thein Sein** (s. 20. huhtikuuta 1945)  on myanmarilainen kenraali, joka oli Myanmarin presidentti 2011-2016. Tätä ennen hän toimi maansa pääministerinä 2007–2011.

Hänet nimitettiin tilapäiseksi pääministeriksi 18. toukokuuta 2007 pääministeri Soe Winin sairauden johdosta. Soe Winin kuoleman jälkeen hänestä tuli 24. lokakuuta 2007 pysyvä pääministeri.

Sein toimi maata hallitsevan sotilasjuntan ensimmäisenä sihteerinä. Hän on valtion neljänneksi korkea-arvoisin kenraali. Sein on neuvotellut naapurimaiden kanssa yhteistyön syventämisestä.

Vuoden 2010 vaalien jälkeen koottu parlamentti valitsi 4. helmikuuta 2011 Seinin maan presidentiksi ja hän astui virkaansa 30. maaliskuuta 2011. Samalla maata hallinnut sotilasjuntta lakkautettiin. Monien juntan jäsenten tavoin Thein Sein luopui univormusta ja liittyi poliittiseen puolueeseen siviilinä. Thein Sein rekisteröi USDP-puolueen (United Solidarity and Development Party), joka sai huomattavan enemmistön maan ensimmäisissä vaaleissa.

Thein Sein on EU:n pakotteiden alaisena muiden entisen sotilasjuntan johtohenkilöiden tavoin. Hän on palvellut armeijassa noin 50 vuotta.

Huhtikuussa 2011 EU päätti lieventää maan johdon pakotteita.

## Lähteet

## Aiheesta muualla